**TUKUMA NOVADA DOME**

Reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299

[www.tukums.lv](http://www.tukums.lv) e-pasts: pasts@tukums.lv

Apstiprināti

ar Tukuma novada domes 19.12.2024.

lēmumu Nr. TND/1-1.1/24/837 (prot. Nr. 18, 25. §)

**IZSOLES NOTEIKUMI**

Tukumā

2024. gada 19. decembrī **Nr. 106**

(prot. Nr. 18, 25. §)

**Par pašvaldības kustamās mantas – augošu koku**

**nekustamajā īpašumā “Jaunsulas”, Sēmes pagastā,**

**Tukuma novadā, elektronisko izsoli**

**I. Vispārīgie jautājumi**

1. Izsoles pamatojums – Tukuma novada domes 2024. gada 19. decembra lēmums Nr. TND/1-1.1/24/837 “Par pašvaldības kustamās mantas – augošu koku – nekustamajā īpašumā “Jaunsulas”, Sēmes pagastā, Tukuma novadā, atsavināšanu un izsoles noteikumu apstiprināšanu” (prot. Nr. 18, 25. §).

2. Izsoles rīkotājs – Tukuma novada domes Īpašumu apsaimniekošanas un privatizācijas komisija (turpmāk – Komisija) Talsu ielā 4, Tukumā, Tukuma novadā, LV-3101.

3. Izsoles mērķis – atsavināt pašvaldības kustamo mantu – augošus kokus 1. kvartālā, 9., 10., 14. un 24. nogabalā, nekustamajā īpašumā “Jaunsulas”, Sēmes pagastā, Tukuma novadā (turpmāk – Cirsmas), un nodot to pircēja īpašumā.

**II. Informācija par pašvaldības kustamo mantu**

4. Tukuma novada pašvaldības kustamā manta – Cirsmas:

4.1. adrese: “Jaunsulas”, Sēmes pagastā, Tukuma novadā;

4.2. kadastra apzīmējums: 90780020061;

4.3. kopplatība: 3,75 ha;

4.4. apjoms: 1231,28 m3

4.5. meža kvartāls: 1.;

4.6. meža nogabali: 9., 10., 14., 24.;

4.7. cirtes veids: kailcirte.

Papildu informācija par Cirsmu, sazvanoties ar Tukuma novada pašvaldības Komunālās nodaļas vides pārvaldes speciālistu Robertu Šiliņu, mob. tālr. 29474420.

**III. Izsoles veids, maksājumi un samaksas kārtība**

5. Izsoles veids – **elektroniska izsole** ar augšupejošu soli.

6. Maksāšanas līdzekļi – 100 % *euro*.

7. Izsoles sākuma cena (nosacītā cena) **60 000,00 EUR** (sešdesmit tūkstoši *euro)*.

8. Izsoles pirmais un turpmākie solīšanas soļi **100,00 EUR** (viens simts *euro*).

9. Izsoles dalības maksa **20,00 EUR** (divdesmit *euro*) jāiemaksā atbilstoši elektronisko izsoļu vietnē <https://izsoles.ta.gov.lv> norādītajiem nosacījumiem.

10. Izsoles nodrošinājums – **6 000,00** **EUR**(seši tūkstoši *euro*) (10 % apmērā no izsolāmā objekta sākuma cenas – nosacītās cenas) no izsoles sākuma 20 (divdesmit) dienu laikā izsoles dalībniekam jāpārskaita Tukuma novada pašvaldības, reģistrācijas Nr. 90000050975, AS “Swedbank” norēķinu kontā: LV17HABA0001402040731, kods: HABALV22, maksājuma mērķis: ***“Kustamās mantas – cirsmas nekustamajā īpašumā “Jaunsulas”, Sēmes pagastā, Tukuma novadā, izsoles nodrošinājums”.***

11. Izsoles uzvarētājam samaksa par pirkumu jāpārskaita līdz **2025. gada 13. martam** šo noteikumu 37. punktā minētajā kārtībā.

12. Izsoles uzvarētāja iemaksātais izsoles nodrošinājums tiek ieskaitīts Cirsmu pirkuma maksā.

13. Ja pretendents nav iemaksājis izsoles nodrošinājumu un izsoles reģistrācijas maksu, tas netiek apstiprināts dalībai izsolē.

**IV. Izsoles dalībnieki**

14. Par izsoles dalībnieku var kļūt jebkura fiziska vai juridiska persona, kura līdz **2025. gada 3. februārim** ir iemaksājusi šo noteikumu 10. punktā minēto nodrošinājumu un autorizēta dalībai izsolē, kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā, valsts sociālās apdrošināšanas iemaksu parādi, kas kopsummā pārsniedz 150,00 *euro*, kā arī fiziska vai juridiska persona, kas ir Izsoles pretendents, tā vienam uzņēmumam, vai uzņēmumam kurā Pretendentam ir vairākuma balsstiesības (vairāk nekā 50 %) nav maksājumu (nodokļi, nomas maksājumi, jebkuras citas līguma saistības utt.) parādi attiecībā pret Tukuma novada pašvaldību.

15. Izsoles dalībniekam nedrīkst būt pasludināta maksātnespēja, tam nav uzsākts likvidācijas process, tā saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

**V. Izsoles pretendentu reģistrēšana Izsoļu dalībnieku reģistrā**

16. Pretendentu reģistrācija notiek **no 2025. gada 14. janvāra plkst. 13.00 līdz 2025. gada 3. februārim plkst. 23.59** elektronisko izsoļu vietnē <https://izsoles.ta.gov.lv> uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma “Latvijas Vēstnesis” tīmekļvietnē [www.vestnesis.lv](http://www.vestnesis.lv).

17. Izsoles pretendents – fiziska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:

17.1. Fiziska persona:

17.1.1. vārdu, uzvārdu;

17.1.2. personas kodu vai dzimšanas datumu (persona, kurai nav piešķirts personas kods);

17.1.3. kontaktadresi;

17.1.4. personu apliecinoša dokumenta veidu un numuru;

17.1.5. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);

17.1.6. personas papildu kontaktinformāciju – elektroniskā pasta adresi un tālruņa numuru (ja tāds ir).

17.2. Fiziska persona, kura pārstāv citu fizisku vai juridisku personu, papildus 17.1. punktā norādītajam, sniedz informāciju par:

17.2.1. pārstāvamās personas veidu;

17.2.2. vārdu, uzvārdu fiziskai personai vai nosaukumu juridiskai personai;

17.2.3. personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;

17.2.4. kontaktadresi;

17.2.5. personu apliecinoša dokumenta veidu un numuru fiziskai personai;

17.2.6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;

17.2.7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);

18. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.

19. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu *“Par e-izsoļu vietnes dalībnieka dalību konkrētā izsolē”* un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.

20. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.

21. Komisija autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.

22. Informāciju par autorizēšanu dalībai izsolē Komisija reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.

23. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.

24. Izsoles pretendents netiek reģistrēts, ja:

24.1. nav vēl iestājies vai ir beidzies pretendentu reģistrācijas termiņš;

24.2. ja nav izpildīti visi šo noteikumu 17.1. punktā vai 17.2. punktā minētie norādījumi;

24.3. konstatēts, ka pretendentam ir izsoles noteikumu 14. punktā minētās parādsaistības;

25. Komisija nav tiesīga līdz izsoles sākumam sniegt informāciju par izsoles pretendentiem.

**VI. Izsoles norise**

26. Izsole sākas elektronisko izsoļu vietnē <https://izsoles.ta.gov.lv> **2025. gada 14. janvārī plkst. 13.00 un noslēdzas 2025. gada 13. februārī plkst. 13.00**.

27. Izsolei autorizētie dalībnieki drīkst izdarīt solījumus visā izsoles norises laikā.

28. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.

29. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst. 13.00.

30. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.

31. Komisija var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

32. Pēc izsoles slēgšanas sistēma automātiski sagatavo izsoles aktu.

33. Izsoles dalībniekiem, kuri piedalījušies izsolē, bet nav nosolījuši izsoles Cirsmas, 10 (desmit) darba dienu laikā pēc Akta par Cirsmu pārdošanu izsolē saņemšanas tiek atmaksāts izsoles nodrošinājums.

34. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

35. Ja saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātus. Izsoles nodrošinājums Izsoles dalībniekam tiek atgriezts pēc Komisijas lēmuma par nodrošinājuma atmaksu Izsoles dalībniekiem.

**VII. Izsoles rezultātu apstiprināšana un līguma noslēgšana**

36. Komisija 7 (septiņu) darba dienu laikā pēc akta par Cirsmu pārdošanu izsolē saņemšanas izsniedz paziņojumu par pirkuma summu.

37. Pēc paziņojuma saņemšanas izsoles dalībniekam, kurš nosolījis augstāko cenu, līdz 2025. gada 13. martam jāpārskaita norādītajā kontā pirkuma summa, kas atbilst starpībai starp augstāko nosolīto cenu un iemaksāto nodrošinājumu. Pēc maksājumu veikšanas maksājumu apliecinošie dokumenti iesniedzami Tukuma novada pašvaldībā Talsu ielā 4, Tukumā, Komisijas loceklei Dzintrai Šmitei vai nosūtāmi uz e-pasta adresi: dzintra.smite@tukums.lv.

38. Ja Cirsmu nosolījušais izsoles dalībnieks šo noteikumu 37. punktā noteiktajā termiņā nav norēķinājies šajos noteikumos minētajā kārtībā vai atsakās no Cirsmu pirkuma, viņš zaudē tiesības uz nosolītajām Cirsmām. Izsoles nodrošinājums attiecīgajam dalībniekam netiek atmaksāts.

39. Ja nosolītājs noteiktajā laikā nav samaksājis nosolīto cenu vai atteicies no Cirsmu pirkuma, Komisija par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot Komisijai par Cirsmu pirkšanu par paša solīto augstāko cenu un 1 (viena) mēneša laikā samaksāt nosolīto naudas summu uz norādīto bankas kontu.

40. Ja 39. punktā noteiktais izsoles dalībnieks no Cirsmu pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu. Lēmumu par turpmāko atsavināšanas procesu pieņem Tukuma novada dome.

41. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas Komisijā.

42. Izsoles rezultātus 15 (piecpadsmit) darba dienu laikā no 37. punktā vai 39. punktā noteiktā maksājuma izdarīšanas dienas apstiprina Komisija. Pirkuma līgumu parakstīšanai attiecīgais speciālists sagatavo 10 (desmit) darba dienu laikā pēc izsoles rezultātu apstiprināšanas. Pirkuma līgumu (pielikumā) ar Tukuma novada pašvaldību Pircējs paraksta 30 (trīsdesmit) dienu laikā pēc izsoles rezultātu apstiprināšanas. Ja Pircējs neizpilda šajā punktā minētās prasības paredzētajā termiņā, pirkuma līgums uzskatāms par nenoslēgtu un Pircējs zaudē iemaksāto nodrošinājumu.

**VIII. Izsoles atzīšana par nenotikušu**

43. Izsoles komisija pieņem lēmumu par izsoles atzīšanu par nenotikušu, ja:

43.1. uz izsoli nav autorizēts neviens izsoles dalībnieks;

43.2. izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;

43.3. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

43.4. neviens izsoles dalībnieks nav pārsolījis izsoles sākumcenu;

43.5. izsoles dalībnieks, kurš nosolījis izsolāmās Cirsmas, nav parakstījis Cirsmu pirkuma līgumu;

43.6. nosolītājs vai solītājs/pircējs, kurš nosolījis nākamo augstāko cenu, neveic pirkuma maksas samaksu šajos noteikumos norādītajā termiņā;

43.7. Cirsmas nopirkusi persona, kurai nebija tiesību piedalīties izsolē;

43.8. izsoles norises laikā, izņemot Civilprocesa likuma 608. panta ceturtajā daļā minēto gadījumu, vai 24 stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.

**IX. Īpašie noteikumi**

44. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

45. Īpašuma tiesības uz Cirsmām Pircējam pāriet pēc nosolītās summas samaksas, Komisijas lēmuma pieņemšanas par izsoles rezultātu apstiprināšanu, pircēja noteikšanu un pirkuma līguma slēgšanu, pirkuma līguma noslēgšanas.

46. Pircējs apņemas pēc Cirsmu izstrādes pabeigšanas viena mēneša laikā satīrīt izmantotās krautuvju vietas un ar Cirsmu izstrādi saistītos pievešanas ceļus cirsmām un ārpus cirsmu robežām ne sliktākā stāvoklī kā pirms izstrādes uzsākšanas.

47. Izsoles pretendenti, dalībnieki piekrīt, ka Tukuma novada pašvaldība veic personas datu apstrādi, pārbaudot sniegto ziņu patiesumu.

**X. Izsoles rezultātu apstrīdēšana**

48. Sūdzības par Komisijas darbībām iesniedzamas Tukuma novada domei rakstiskā veidā 15 (piecpadsmit) darba dienu laikā no izsoles noslēguma dienas.

49. Visā, kas nav atrunāts Izsoles noteikumos, jāvadās saskaņā ar Publiskas personas mantas atsavināšanas likuma nosacījumiem.

Domes priekšsēdētāja vietnieks Imants Valers

Pielikums

Izsoles noteikumiem Nr. 106

“Par pašvaldības kustamās mantas – augošu koku – nekustamajā

īpašumā “Jaunsulas”, Sēmes pagastā, Tukuma novadā,

elektronisko izsoli”

**CIRSMAS PIRKUMA LĪGUMS**

*Līguma parakstīšanas datums ir pēdējā pievienotā*

 *droša elektroniskā paraksta laika zīmoga datums* Nr. TND/2-58.7/\_\_/\_\_

**Tukuma novada pašvaldība**, reģistrācijas Nr. 90000050975, juridiskā adrese Talsu iela 4, Tukums, Tukuma novads, LV-3101, Tukuma novada domes priekšsēdētāja Gundara Važas personā, kurš rīkojas, saskaņā ar Pašvaldību likuma 17. panta trešās daļas 5. punktu un Tukuma novada domes 2023. gada 30. marta saistošo noteikumu Nr. 6 “Tukuma novada pašvaldības nolikums” 35.13. apakšpunktu (turpmāk – Pārdevējs), no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_**, adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pircējs), no otras puses,

abi kopā turpmāk – Puses vai katrs atsevišķi – Puse, izrādot brīvu un nepiespiestu gribu, bez viltus, spaidiem un maldiem, saskaņā ar Tukuma novada domes Īpašumu apsaimniekošanas un privatizācijas komisijas 2025. gada \_\_\_\_\_\_\_\_\_\_\_\_\_\_ lēmumu “Par pašvaldības kustamās mantas – augošu koku – nekustamajā īpašumā “Jaunsulas”, Sēmes pagastā, Tukuma novadā, izsoles rezultātu apstiprināšanu” (prot. Nr. \_\_, \_\_ .§) noslēdz šo līgumu (turpmāk – līgums) par sekojošo:

**1. LĪGUMA PRIEKŠMETS**

1.1. Pārdevējs pārdod un nodod Pircējam, bet Pircējs pērk un pieņem izstrādei ar visām tiesībām un pienākumiem, kādus Pircējam uzliek spēkā esošie normatīvie akti, kas saistīti ar koku ciršanu, mežsaimnieciskajiem darbiem un Līguma noteikumiem, Pārdevējam piederošā nekustamā īpašuma **“Jaunsulas”, Sēmes pagastā, Tukuma novadā**, zemes vienībā ar kadastra apzīmējumu 90780020061, 1. kvartāla 9., 10., 14. un 24. nogabalā, kustamās mantas – cirsmas izstrādes tiesības ar kopējo pārdodamo apjomu **1231,28 m³**, izcērtamā platība – 3,75 ha, turpmāk tekstā – Cirsma.

1.2. Pārdevēja ciršanas tiesības apliecina Valsts meža dienesta 2024. gada ... decembra Apliecinājums Nr. ...................... koku ciršanai (kopija pielikumā).

1.3. Pircējs pērk Cirsmu, un tam ir zināms tās faktiskais stāvoklis, cirsmas robežas, un tas neizvirzīs pret Pārdevēju nekādas pretenzijas par Cirsmai piemītošajiem apslēptiem trūkumiem.

1.4. Pircējs apliecina, ka Cirsmas robežas, kokmateriālu krautuvju vietas, kokmateriālu pievešanas un izvešanas ceļi ārpus Cirsmas robežām, pieguļošie infrastruktūras objekti un to stāvoklis viņam ir zināms, un šajā sakarā Pircējam pret Pārdevēju nav nekādu pretenziju.

1.5. Pārdevējs apliecina, ka līdz Līguma noslēgšanai Cirsma nav atsavināta, ieķīlāta, par to nav strīdu, tai nav uzlikti aizliegumi, kā arī nav nekādu citu šķēršļu, lai to pārdotu.

**2. PIRKUMA SUMMA**

2.1. Cirsma tiek pārdota Pircējampar \_\_\_\_\_\_\_\_\_\_\_\_\_ ***euro*** (\_\_\_\_\_\_\_\_\_\_\_\_\_\_\_\_\_\_ *euro*) (bez PVN), tajā skaitā iemaksātais izsoles nodrošinājums – 6 000,00 *euro* (seši tūkstoši *euro*).

2.2. Pircējs visu pirkuma summu samaksājis \_\_\_\_\_\_\_\_\_\_\_\_\_\_\_\_\_\_ .

**3. TIESĪBU PĀREJA UN RISKI**

3.1. Pusesvienojas, ka ar šī Līguma noslēgšanas brīdiPircējsiegūst cirsmas izstrādes tiesības, īpašuma tiesības uz Cirsmā sagatavotajiem kokmateriāliem, kuri ir sagatavoti, pievesti un izvesti līdz Apliecinājuma Nr. ......................... koku ciršanai derīguma termiņa beigām, tas ir līdz 202\_. gada \_. \_\_\_\_\_\_\_\_\_, ja vien Cirsmas izstrādes un/vai pievešanas termiņš nav pagarināts, Pusēm rakstveidā vienojoties. Pēc Cirsmas izstrādes termiņa beigām Cirsmā palikušie nenocirstie koki, kā arī neizvestie kokmateriāli paliek Pārdevēja īpašumā.

3.2. Pircējs savas darbības rezultātā, apņemas nepasliktināt kokmateriālu transportēšanas ceļu stāvokli.

3.3. Pircējs ir atbildīgs par Cirsmā atstājamiem ekoloģiskajiem kokiem un par citu darbības laikā spēkā esošo normatīvo aktu prasību ievērošanu, kas saistīti ar Cirsmas izstrādi saistītām lietām.

3.4. Risks par Cirsmas pilnīgu vai daļēju bojāeju nepārvaramas varas iedarbības gadījumā pāriet no Pārdevēja uz Pircējuar šī Līguma parakstīšanas brīdi.

**4. SODA SANKCIJAS**

4.1. Pircējs atlīdzina Pārdevējam radušos zaudējumus, saskaņā ar spēkā esošo normatīvo aktu nosacījumiem.

4.2. Ja Pircēja darbības rezultātā ciršanai neparedzētie koki daļēji vai pilnīgi zaudē augtspēju, vai tiek izcirsti ciršanai neparedzēti koki, Pircējs atlīdzina Pārdevējam radušos zaudējumus. Normatīvo aktu neievērošanas vai pārkāpumu gadījumā Pircējam jāsedz videi nodarītie zaudējumi un aprēķinātā soda nauda.

**5. PIRCĒJA TIESĪBAS UN PIENĀKUMI**

5.1. Ar Līguma noslēgšanas brīdi Pircējs iegūst Cirsmas izstrādes tiesības līdz Apliecinājuma Nr.  \_\_\_\_\_\_\_\_\_ koku ciršanai derīguma termiņa beigām. Pēc minētā termiņa beigām Pircējs zaudē tiesības veikt Cirsmas izstrādi, veikt kokmateriālu pievešanu un izvešanu, ja Cirsmas izstrādes un/vai pievešanas, izvešanas termiņš nav pagarināts.

5.2. Pircējam ir tiesības ne vēlāk kā 10 (desmit) darba dienas pirms izstrādes beigu datuma pieprasīt pagarināt konkrētas Cirsmas izstrādes, pievešanas vai izvešanas termiņus saskaņā ar šo Līgumu.

5.3. Pircējs vismaz dienu iepriekš paziņo Pārdevējam par Cirsmas izstrādes uzsākšanu un pabeigšanu.

5.4. Pircēja pienākumi:

5.4.1. izstrādāt Cirsmu, ievērojot Meža likumu, Ministru kabineta noteikumus par koku ciršanu un citus darbības laikā spēkā esošos normatīvos aktus meža apsaimniekošanā un izmantošanā, kā arī šī Līguma noteikumus;

5.4.2. ievērot norādītās kokmateriālu krautuvju vietas;

5.4.3. cērtot kokus, ievērot cirsmas robežas;

5.4.4. ciršanas atliekas iekraut pievešanas ceļos vai izvākt no cirsmas tālākai pārstrādei;

5.4.5. kokmateriālu izvešanu no meža veikt tikai piemērotos laika apstākļos, lai nepieļautu servitūta ceļu sabojāšanu;

5.4.6. paziņot Pārdevējam par Cirsmas izstrādes pabeigšanu;

5.4.7. pēc Cirsmas izstrādes pabeigšanas viena mēneša laikā satīrīt izmantotās krautuvju vietas un ar Cirmas izstrādi saistītos pievešanas ceļus cirsmai un ārpus cirsmas robežām ne sliktākā stāvoklī kā pirms izstrādes uzsākšanas.

5.5. Pircējs visus izstrādes, izvešanas un satīrīšanas darbus veic ar saviem tehniskajiem un cilvēku resursiem.

5.6. Pircējs atbild par darba drošības noteikumiem un citu normatīvo aktu ievērošanu Cirsmas izstrādes laikā.

5.7. Cirsmas izstrādes laikā Pircējs ir atbildīgs par Pārdevējam un trešajām personām nodarītajiem zaudējumiem.

**6. PĀRDEVĒJA TIESĪBAS UN PIENĀKUMI**

6.1. Pārdevēja pienākums ir ierādīt dabā vietu kokmateriālu krautuvei un autotransporta manevriem.

6.2. Pārdevējam ir tiesības apsekot Pircēja darbības Cirsmā to izstrādes laikā un, konstatējot šajā Līgumā vai normatīvajos aktos noteikto prasību neievērošanu, apturēt konkrētas Cirsmas tālāku izstrādi līdz pārkāpuma novēršanai vai zaudējumu segšanai.

6.3. Pārdevējam ir tiesības, pēc Pircēja rakstiska pieprasījuma saņemšanas, 10 (desmit) darba dienu laikā izskatīt jautājumu par konkrētas Cirsmas izstrādes, pievešanas vai izvešanas termiņa pagarināšanu uz laiku ne ilgāku par 5 (pieciem) mēnešiem, cik tas nav pretrunā ar spēkā esošajiem normatīvajiem aktiem.

6.4. Pārdevējs ir atbildīgs par zaudējumiem, kas rodas Pircējam Pārdevēja prettiesiskas darbības vai bezdarbības rezultātā.

**7. LĪGUMA DARBĪBAS LAIKS UN IZBEIGŠANA**

7.1. Līgums stājas spēkā ar tā abpusēju parakstīšanu un ir spēkā līdz Līguma 3.1. punktā norādītajam termiņam vai Pušu saistību pilnīgai un pienācīgai izpildei.

7.2. Pārdevējam ir tiesības vienpusēji lauzt Līgumu, nosūtot Pircējam rakstveida paziņojumu, ja Pircējs Cirsmas izstrādes laikā ar savu darbību vai bezdarbību pieļauj būtiskus likuma vai citu normatīvo aktu pārkāpumus vai nodara un neatlīdzina zaudējumus Pārdevējam vai trešajām personām.

**8. CITI NOTEIKUMI**

8.1. Visus strīdus un domstarpības, kas rodas starp Pusēm Līguma izpildes gaitā, Puses risina savstarpēju sarunu ceļā. Ja savstarpēju sarunu ceļā vienošanos panākt nebūs iespējams, strīdu izskatīšana notiks tiesā saskaņā ar Latvijas Republikas spēkā esošajiem tiesību aktiem.

8.2. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas (*force majeure*) apstākļu iestāšanās rezultātā, kuru iestāšanos nebija iespējams ne paredzēt, ne novērst.

8.3. Neviena no Pusēm nevar prasīt otrai zaudējumu atlīdzību, ja zaudējumi radušies nepārvaramas varas (*force majeure*) rezultātā.

8.4. Visi papildinājumi un grozījumi pie līguma, ja tādi būs, ir izdarāmi rakstveidā un stājas spēkā, kad tos ir parakstījušas Puses. Mutiskas Pušu vienošanās un norunas līguma izpildē nav uzskatāmas par spēkā esošām vai Pusēm saistošām.

8.5. Līgums ir sagatavots uz \_\_ lapām un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.

8.6. Līguma nosacījumi ir saistoši abu Pušu saistību un tiesību pārņēmējiem.

8.7. Ja kādai no Līguma Pusēm tiek mainīti rekvizīti, tad tā nekavējoties rakstiski paziņo par to otrai Pusei.

8.8. Kontaktpersona no Pārdevēja puses: Tukuma novada pašvaldības Komunālās nodaļas vides pārvaldes speciālists Roberts Šiliņš, e-pasts roberts.silins@tukums.lv, tālr. 29474420.

8.9. Kontaktpersona no Pircēja puses:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8.10. Līgumam ir viens pielikums – 2024. gada \_\_. decembra Apliecinājuma Nr. .................... koku ciršanai kopija, kas ir neatņemama Līguma sastāvdaļa.

**9. PUŠU REKVIZĪTI**

|  |  |
| --- | --- |
| **Pārdevējs:****Tukuma novada pašvaldība**Reģ. Nr. 90000050975Talsu iela 4, Tukums,Tukuma novads, LV-3101 Tālr. 63122707e-pasts: pasts@tukums.lv \_\_\_\_\_\_\_\_\_\_\_\_\_\_\_\_\_\_\_ G. Važa | **Pircējs*:*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Adrese:Tālr. e-pasts:\_\_\_\_\_\_\_\_\_\_\_\_\_\_\_\_\_\_\_ |

Domes priekšsēdētāja vietnieks Imants Valers